IzAga 17 | IBhayibheli Elikuyi-Internet | INguqulo Yezwe ElishaIzAga 17:1-2817 Lungcono ucezu lwesinkwa olomile oluhambisana nokuzola+ kunendlu egcwele imihlatshelo kanye nokuxabana.+ 2 Inceku ebonisa ukuqondisisa iyobusa phezu kwendodana eyenza ngokuhlazisayo,+ futhi iyoba nesabelo sefa phakathi kwezelamani.+ 3 Imbiza yokucwenga ingeyesiliva nesithando somlilo singesegolide,+ kodwa uJehova ungumhloli wezinhliziyo.+ 4 Umenzi wokubi ulalela udebe olulimazayo.+ Umqambimanga ubeka indlebe olimini olubangela ukuhlupheka.+ 5 Omhleka usulu onokuncane uhlambalaze uMenzi wakhe.+ Ojabula ngenhlekelele yomunye ngeke angajeziswa.+ 6 Umqhele wamaxhegu ngabazukulu,+ nobuhle bamadodana ngoyise.+ 7 Kunoma ngubani ongenangqondo udebe oluqotho alufaneleki.+ Kakhulu kangakanani-ke udebe lwamanga koyisicukuthwane!+ 8 Isipho siyitshe elithola umusa emehlweni omnikazi walo omkhulu.+ Nomaphi lapho ephendukela khona uyaphumelela.+ 9 Omboza iseqo ufuna uthando,+ nalowo oqhubeka ekhuluma ngendaba uhlukanisa abantu abangabangane.+ 10 Ukukhuza kungena kujule konokuqonda+ kunokushaya oyisiphukuphuku kayikhulu.+ 11 Omubi ulokhu efuna+ ukudlubulunda kuphela, futhi sinesihluku isithunywa esithunywa ukuba simelane naye.+ 12 Kungcono ukuba umuntu anqwamane nebhere elephucwe amawundlu alo+ kunokuba anqwamane nomuntu oyisiphukuphuku ebuwuleni bakhe.+ 13 Noma ubani obuyisela okubi ngokuhle,+ okubi ngeke kusuke endlini yakhe.+ 14 Ukuqala kombango kunjengomuntu ovulela amanzi;+ ngakho ngaphambi kokuba kuqhume ingxabano, hamba.+ 15 Noma ubani othi omubi ulungile+ nanoma ubani othi olungile mubi+—yebo bobabili bayanengeka kuJehova.+ 16 Kungani kukhona esandleni soyisiphukuphuku intengo angazuza ngayo ukuhlakanipha,+ ebe engenayo inhliziyo?+ 17 Umngane weqiniso ubonisa uthando ngaso sonke isikhathi,+ futhi ungumfowabo womuntu ozalelwe isikhathi sosizi.+ 18 Umuntu oswele inhliziyo uxhawula izandla,+ uba yisibambiso ngokugcwele phambi komngane wakhe.+ 19 Noma ubani othanda iseqo uthanda ukulwa.+ Noma ubani oyenza iphakame indlela yakhe engenayo ufuna ukuphahlazeka.+ 20 Onenhliziyo eyisigwegwe ngeke akuthole okuhle,+ nonolimi oluphendukezelwe uyowela enhlekeleleni.+ 21 Noma ubani ozala ingane eyisiphukuphuku—kuwusizi kuye;+ futhi uyise womntwana ongenangqondo akajabuli.+ 22 Inhliziyo ejabulayo ingumuthi omuhle,+ kodwa umoya omunyu womisa amathambo.+ 23 Omubi uyokwamukela ngisho nesifumbathiso esifubeni+ ukuze agobe izindlela zokwahlulela.+ 24 Ukuhlakanipha kuphambi kobuso boqondayo,+ kodwa amehlo oyisiphukuphuku asemkhawulweni womhlaba.+ 25 Indodana eyisiphukuphuku iyinkathazo kuyise+ nomunyu kunina owayizala.+ 26 Ngaphezu kwalokho, ukuhlawulisa olungile akukuhle.+ Ukushaya izicukuthwane kumelene nokuqondileyo.+ 27 Noma ubani ogodla amazwi akhe unolwazi,+ nomuntu onokuqonda unomoya ozolile.+ 28 Ngisho noma ubani oyisiwula, lapho ethule, uyobhekwa njengohlakaniphile;+ noma ubani ovala izindebe zakhe, uyobhekwa njengonokuqonda.IzAga 17
